open-index/open-wikipedia-markdown huggingface dataset:
Hideki Tojo

**Hideki Tōjō** (Kyūjitai: ; Shinjitai: ; *Tōjō Hideki*, 1884 m. gruodžio 30 d. – 1948 m. gruodžio 23 d.) buvo Japonijos imperatoriškosios armijos generolas, didžiąją Antrojo pasaulinio karo dalį ėjęs Japonijos ministro pirmininko pareigas. Pasibaigus karui, Tarptautinio karinio Tolimųjų Rytų tribunolo buvo nuteistas mirties bausme už karinius nusikaltimus.

## Biografija

Hideki Tojo gimė 1884 m. Kodžimačyje, Tokijuje, Japonijoje ir buvo trečias Japonijos imperatoriškosios armijos generolo leitenanto Hidenorio Todžio (*Hidenori Tōjō*) sūnus. Du vyresnieji Hidekio broliai mirė gimdami. 1909 m. vedė Katsuko Ito, su kuria susilaukė 3 sūnų ir 4 dukterų.

### Ankstyvoji karinė karjera

Tojo baigė septynioliktąją Japonijos imperatoriškosios armijos akademiją 1905 m. kaip 42-as iš 50 kadetų ir buvo įgaliotas būti antruoju pėstininkų leitenantu.

### Ministras pirmininkas

Tojo išlaikė savo padėtį Armijos ministro poste jau tapęs ministru pirmininku. Jis taip pat tuo pačiu metu ėjo vidaus ministro (1941–1942), užsienio reikalų ministro (1942 m. rugsėjį), švietimo ministru (1943) ir komercijos ministru (1943).

Būdamas švietimo ministru, jis tęsė militaristinę ir nacionalistinę indoktrinaciją valstybinėje švietimo sistemoje, vėl patvirtindamas antiliberalią vyriausybės politiką.

## Sugavimas, teismas ir egzekucija

Po Japonijos besąlyginės kapituliacijos 1945 m., JAV generolas Daglas Mak Arturas įsakė suimti pirmus 40 įtariamųjų karo nusikaltimais, įskaitant Tojo.

Hideki Tojo Tarptautinio Tolimųjų Rytų karinio tribunolo buvo apkaltintas ir pripažintas kaltu dėl karinių nusikaltimų ir 1948 m. lapkričio 12 d. nuteistas mirties bausme pakariant, kuri buvo įvykdyta tų pačių metų gruodžio 23 d.

## Nuorodos

* Hidekio Todžio  biografija;
* WW2DB: Hideki Tojo;
* Hidekio Todžio posakiai.

|-
Samtavisio katedra

**Samtavisio katedra** () – XI a. Gruzijos stačiatikių bažnyčia rytų Gruzijoje, Šida Kartlio regione. Pastatyta kairiajame Lekuros upės krante, 11 km nuo Kaspio. Vienas iš Gruzijos stačiatikių bažnyčios Samtavisio ir Gorio eparchijos centrų.

Pagal tradiciją pirmasis vienuolynas čia įkurtas Asirijos misionieriaus Isidoro 572 m., vėliau perstatytas X a. Ankstyviausios pastatų liekanos siekia XI a. Pasak (dabar jau prarasto) įrašo akmenyje katedra pastatyta 1030 m. Ją pastatė vietos vyskupas ir architektas Hilarionas taip pat pastatęs gretimą Ašurianio bažnyčią. Smarkiai apgriauta žemės drebėjimų katedra rekonstruota XV ir XIX a. Rytinis fasadas yra vienintelė išlikui originali pastato dalis.

Šalia bažnyčios yra keletas XVII–XVIII a. pastatų – prastos būklės dviejų aukštų vyskupo rezidencija, koplytėlė (5,8х3,2 m), trijų aukštų varpinė (5,7х7,3 m) prijungta prie 3-5 m aukščio tvoros pastatytos iš akmens ir plytų.
Metal Gear

**Metal Gear** – pirmasis Metal Gear serijos kompiuterinis žaidimas, sukurtas 1987 m. MSX2 NES plaformai, 1990 m. Commodore 64, asmeniniams kompiuteriams ir 2004 m. mobiliesiems telefonams bei PS2 konsolėms.

## Apžvalga

Metal Gear yra Konami kompanijos žaidimų kūrėjo Hideo Kodžimos debiutinis sėlinimo-veiksmo žaidimas. Žaidėjui tenka valdyti slaptąjį agentą, kuris turi nepastebėtas atvykti į tam tikrus punktus žaidimo eigoje. Priešą pastebėję agentai jį ima pulti. Priešai turi 3 veiklos režimus: *paprastasis režimas* – žaidėjo priešas tiesiog ramiai saugo reikalingus žaidimo punktus; *ieškotojo režimas* – priešas pradeda ieškoti pagrindinio personažo (virš priešo galvos atsiranda raudonas šauktukas (**!**), kuris praneša apie režimo veikimą); *puolimo režimas* – priešas pradeda pulti žaidėją (atsiranda du raudoni šauktukai (**!!**)). Žaidimo metu žaidėjas gauna patirties taškų, kurie pagerina jo lygį. Neįvykdęs tam tikros užduoties, jis praranda lygio taškus. Dažnai prieš užduoties pabaigą žaidėjui tenka kautis su pagrindiniu priešu, kuris vadinamas *[[bosas (kompiuterinis žaidimas)|bosu]]* (). *Metal Gear* žaidime žaidėjas gali naudoti įvairius ginklų rinkinius, kurių gretose yra kulkosvaidžiai, pistoletai ir liepsnosvaidžiai. Žaidimo siužetas susijęs su pavojingo žmonijai atominio ginklo *Metal Gear* sunaikinimu. Žaidimo versija NES konsolei savo grafikos ir valdymo aspektais šiek tiek skyrėsi nuo versijos MSX2 platformai, tačiau žaidime išliko pirmosios versijos galimybės. *Metal Gear* palankiai įvertino žaidimų mėgėjai ir užėmė 104 geriausiųjų NES platformoms išleistų žaidimų vietą. *Metal Gear* yra visų kitų šios serijos žaidimų pirmtakas.

## Siužetas

Žaidimo veiksmas vyksta Pietų Afrikos Respublikoje XX amžiaus pabaigoje. Į slaptąją tvirtovę *Outer Heaven* atvyksta agentas, vardu Solid Snake, jo užduotis – surasti dingusį ryšių specialistą *Gray Fox* ir sunaikinti atominį ginklą *Metal Gear*. Savo užduoties metu *Solid Snake* išgelbsti inžinierių Drago Petrovičių Madnarą (Drago Pettrovich Madnar) ir susipažįsta su naujais sąjungininkais Kailu Šnaideriu (Kyle Schneider), Diana (Diane) ir Dženifer (Jennifer). Radęs *Gray Fox*, *Solid Snake* susitinka su teroristo Big Boss draugais ir pačiu teroristu, nugali jį lygiavertėjė kovoje ir sunaikina *Metal Gear*.

## Nuorodos

* http://www.konami.jp/ Oficialus Metal Gear žaidimo tinklalapis (JP) 
* http://www.mobygames.com/ Kitas Metal Gear žaidimo tinklalapis
Ocu

**Ocu** () – Šigos prefektūros Japonijoje administracinis centras. 330 tūkst. gyventojų (2008 m.)

## Istorija

Nuo 667 m. iki 672 m. imperatoriaus Tendži čia buvo įkurti Omiocu rūmai.

XII a. Avadzu, pietinėje Ocu dalyje, vyko Avadzu mūšis.

Miestas įkurtas 1898 m. spalio 1 d.

## Geografija

Ocu miestas įsikūręs prie didžiausio Japonijoje Bivos ežero ir Hiėjaus kalno. Pro jį teka Jodas.

## Miestai partneriai
*  Lansingas, Mičiganas, JAV (nuo 1969 m. spalio 1 d.)
*  Interlakenas, Bernas, Šveicarija (nuo 1978 m. spalio 1 d.)
*  Viurcburgas, Bavarija, Vokietija (nuo 1979 m. vasario 13 d.)
*  Mudandziangas, Heilongdziangas, Kinijos Liaudies Respublika (nuo 1984 m. gruodžio 3 d.)
*  Gumi, Šiaurės Kiongsangas, Pietų Korėja (nuo 1990 m. balandžio 12 d.)

## Miesto simboliai
Oficiali miesto gėlė – *Viola eizanensis*, medis – smailiadantė vyšnia (*Prunus serrulata*) , paukštis – rudagalvis kiras.

## Nuorodos
* Ofiicali svetainė  (japonų k.)
* Oficiali svetainė
Picundos katedra

**Picundos Katedra** – Gruzijos stačiatikių bažnyčia Picundos mieste, Abchazijos.

Pastatyta X a. pabaigoje valdant karaliui Bagratui III. XI–XV a. nekartą atnaujinta. Katedra buvo Gruzijos stačiatikių bažnyčios Abchazijos Katolikato sostas iki XVI a., kai Abchaziją užvaldė Otomanų imperija. XIX a. antroje pusėje restauruota. Dabar katedroje įrengta koncertų salė.

Katedroje išliko XIII ir XVI a. sienų tapybos detalių.
Latvijos prezidentas

**Latvijos prezidentas** – Latvijos valstybės vadovas ir Latvijos ginkluotųjų pajėgų vadas.

Išrenkamas ketveriems metams. Iki 1999 m. kadencija truko 3 metus. Prezidentas gali būti renkamas neribotą skaičių kartų, bet ne daugiau kaip du kartus iš eilės. Atsiradus laisvai prezidento pareigybei, prezidento pareigas pradeda eiti Seimo pirmininkas. Pavyzdžiui, mirus Janiui Čakstei 1927 m. prezidento pareigas trumpai ėjo Saeimos pirmininkas Paulis Kalninis, iki kol buvo išrinktas naujas prezidentas.

Latvijos prezidentas nėra visiškai vykdomosios valdžios postas. Pagal Latvijos konstituciją prezidentas vykdomąją valdžią dalijasi su kabinetu ir ministru pirmininku, tačiau nėra politiškai atsakingas už savo pareigų vykdymą. Jo įsakymai negalioja be kabineto nario, dažniausiai ministro pirmininko parašo.

Dabartinis prezidentas - Edgaras Rinkevičius, buvęs Latvijos užsienio reikalų ministras, kurį Latvijos Seimas išrinko 2023 m. gegužės 31 d. po trijų balsavimo turų. Rinkevičius tapo pirmuoju homoseksualios lytinės orientacijos neslepiančiu valstybės vadovu tarp visų ES valstybių narių.

## Šaltiniai

## Taip pat skaitykite
* Latvijos prezidentų sąrašas
Springfildas (Ilinojus)

**Springfildas** () – JAV miestas, trečioji ir dabartinė Ilinojaus valstijos sostinė, Sangamono apygardos centras. 2010 metų JAV gyventojų surašymo duomenimis, Springfildo mieste gyvena 116 250 žmonės.

Dabartinis Springfildas pirmą kartą buvo apgyvendintas XIX amžiaus antrajame dešimtmetyje, maždaug tuo metu, kai Ilinojus gavo valstijos statusą.

Pats garsiausias miesto gyventojas buvo Abraomas Linkolnas, gyvenęs Springfilde nuo 1837 iki 1861 metų, kai jis buvo išrinktas JAV prezidentu. Pagrindiniai miesto turistiniai objektai – daugybė istorinių vietų, susijusių su Linkolnu.

1908 metais mieste kilo didelės rasinės riaušės, kurios baigėsi dviejų afroamerikiečių gyventojų nulinčiavimu ir Nacionalinės asociacijos už spalvotųjų žmonių pažangą įkūrimu.
Uwe Johnson

**Uvė Jonsonas** (; 1934 m. liepos 20 d. – 1984 m. vasario 22 d.) buvo vokiečių rašytojas, redaktorius, scholastas.

## Biografija

Gimė Kamine, Pomeranijoje. Baigiantis Antrajam pasauliniam karui su šeima pasitraukė į Meklenburgą; tėvas mirė sovietų lageryje. Giustrove nuo 1946 metų mokėsi vidurinėje mokykloje, ją baigęs, Rostoke studijavo vokiečių ir anglų kalbas (1952–1954 m.), vėliau studijas tęsė Leipcige (1954–1956 m.). Už komunistinio režimo nepaisymą Rytų Vokietijoje, 1953 m. birželio 17 d. Jonsonas buvo trumpam pašalintas iš universiteto, bet vėliau į jį sugražintas.

1953 metais Uvė Jonsonas parašė pirmąjį romaną „Ingrid Babendererde“, kurį atmetė įvairios VDR leidyklos. Romanas išspausdintas tik po autoriaus mirties 1985 metais.

Jonsono motina 1956 metais išvyko į Vakarų Berlyną, dėl to kilo konfliktas tarp jo ir Laisvojo vokiečių jaunimo sąjungos (FDJ), kurios nariu Jonsonas buvo penkerius metus. Dėl politinių priežasčių Jansonas liko be nuolatinio darbo ir pradėjo vertėjauti bei rašyti leidykloms recenzijas. Tuo metu jis parašė antrąją knygą „Spėlionės apie Jakobą“ (), išleistą Frankfurte 1959 metais. Tais pačiais metais Jonsonas išvyko iš VDR ir taip pat apsistojo Vakarų Berlyne. Ten jis įstojo į žymią literatūros draugiją „Gruppe 47“.

1960-ųjų pradžioje Jonsonas tęsė rašytojo veiklą ir toliau vertėjavo bei redagavo, daugiausia iš anglų kalbos darbų. 1961 metais jis išvyko į Jungtines Amerikos Valstijas, sekančiais metais vedė, susilaukė dukters, gavo kvietimą dirbti vokiečių menų institute Romoje bei laimėjo tarptautinį leidyklų apdovanojimą.

1964 metais dirbo „Berliner Tagesspiegel“ laikraščiui, rašė televizijų programų apžvalgas Rytų Vokietijai.

1965 metais Jonsonas sugrįžo į Jungtines Valstijas ir Niujorke kelerius metus, nuo 1966 iki 1968-ųjų, dirbo mokyklinių vadovėlių redaktoriumi. 1967 m. pradėjo rašyti pirmąją „Metinių“ () dalį.

1969 m. sugrįžęs į Vakarų Berlyną, Jonsonas tapo tarptautinės PEN organizacijos padalinio Vakarų Vokietijos bei Menų akademijos nariu. 1970 m. jis išleido pirmą „Metinių“ dalį. Kitos dvi pasirodė per ateinančius trejus metus, tuo tarpu ketvirtoji buvo išleista tik 1983 metais.

1972 m. Jonsonas tapo Menų akademijos viceprezidentu ir buvo Makso Frišo „Dienoraščio“ () redaktoriumi nuo 1966 iki 1971 metų. 1947 m. jis persikėlė į Anglijos Šepio saloje (Kento grafystė) esantį Širnesą. Tuoj po persikraustymo, Jonsonas dėl sveikatos problemų ir iš dalies dėl profesinės rašytojų ligos nutraukė „Metinių“ rašymą.

1979 m. vasaros semestrą rašytojas praleido Frankfurto universitete, kur skaitė poezijos paskaitas ir pasakojo apie savo, bei dėstė apie bendruosius, rašytojų profesinius potyrius.

1983 m. buvo išleista ketvirta „Metinių“ dalis, tačiau Jonsonas nutraukė pristatomąjį skaitymo turą dėl sveikatos problemų. Uvė Jonsonas mirė 1984 m. vasario 22 d. Širnese, Anglijoje. Jo kūnas buvo surastas tik tų pačių metų kovo 13 d. Prieš tai rašytojas planavo ilsėdamasis metus praleisti Niujorke.
Očamčyra

**Očamčyra** (, , ) – miestas Abchazijoje, Juodosios jūros pakrantėje, 53 km į pietryčius nuo Suchumio. Očamčyros rajono centras. Išsidėstęs kairiajame Galidzgos upės krante, 5 m virš jūros lygio. Geležinkelio Suchumis-Samtredija atšaka į Tkvarčelį.

Gyventojų – 20 379 (1989 m.), 4 700 (2003 m.). Sovietmečiu mieste veikė keletas gruziškos arbatos fabrikų, ir kitos gamyklos, tačiau po karo gamyklos nustojo veikti. Gyventojų skaičius sumažėjo keturis kartus,

Spėjama, kad netoli Očamčyros buvo senovės graikų kolonija Gjenas (*Gyenos*).

## Sportas
* Amirani Oč'amč'ire – futbolo klubas;

## Nuorodos
Tkvarčelis

**Tkvarčelis** (; , *Tqwarchal*) – miestas Abchazijoje. Tkvarčelio rajono centras. Išsidėstęs prie Galidzgos upės. Geležinkelis į Očamčirą. Gyventojų – 21 744 (1989 m.), 4 786 (2003 m.).

1935 m. netoliese prasidėjo anglies gavyba. Antrojo pasaulinio karo metais, Tarybų Sąjungai praradus Donbaso telkinius, Tkvarčelio reikšmė išaugo ir 1942 m. jis tapo miestu.

Abchazijos karo metu Tkvarčelis atlaikė Gruzijos pajėgų apsiaustį. 1995 m. tapo naujai suformuoto Tkvarčelio rajono centru.

## Išnašos
Grigiškės (reikšmės)

**Grigiškės** gali reikšti:
* Miestas Vilniaus savivaldybėje;
* Lietuvos medžio plaušo plokščių ir higieninio popieriaus gamybos bendrovė;
* Viensėdis Lavoriškių seniūnijoje.
Talahasis

**Talahasis** () – Floridos valstijos sostinė, miestas JAV rytuose. 2017 metais mieste buvo 191 049 gyventojai. Miestas įkurtas 1786 m. Yra universitetų.
Thomas Pynchon

**Tomas Pinčonas** (g. 1937 m. gegužės 8 d.) – amerikiečių rašytojas. Jo pirmasis romanas „V", literatūros kritikų buvo įvertintas labai gerai ir rašytojui buvo paskirta *Viljamo Folknerio literatūrinio debiuto premija*. 1973 m. apdovanotas *Nacionaline knygos premija*.

## Gyvenimas kūryba
Baigęs koledžą, nuo 1954 m. studijavo Kornelo universitete Itakoje: iš pradžių technikos mokslus, vėliau literatūrą. Be kita ko, jam dėstė Vladimiras Nabokovas. 1959 m. baigė šias bakalauro studijas. Studijuodamas, Pinčonas 1955–1957 m. tarnavo kariniame jūrų laivyne. Nuo 1960 iki 1962 jis dirbo „Boeing“ firmoje Sietle ir sudarinėjo techninę dokumentaciją. Netrukus jis iš įmonės išėjo ir visą dėmesį sutelkė į rašymą, o jau 1963 m. pasirodęs pirmasis romanas „V“ (Fau) išgarsino kaip vieną ryškiausių savo kartos JAV rašytojų. Prieš tai jis jau buvo parašęs keletą trumpų apsakymų, kurie 1984 m. išleisti atskira knyga „Slow Learner“.

## Bibliografija
* 1963 *[[V]]*
* 1966 *Skelbiamas nr. 49*
* 1973 *Parabolės galai*
* 1984 *Nepažangus mokinys*
* 1990 *Veinlandas*
* 1997 *Meisonas ir Diksonas*
* 2006 *Prieš dieną*
Picunda

**Picunda** (,  – *Bičvinta*, ) – miestas kurortas Abchazijoje, Juodosios jūros pakrantėje, 25 km į pietus nuo Gagros.

Anksčiau miestas buvo daugiatautis, dabar rusų ir gruzinų smarkiai sumažėjo.

VI dešimtmetį prasidėjo archeologiniai tyrinėjimai. Rastos IV a. bažnyčių liekanos ir pirtis su mozaikinėmis grindimis.

Šalia miesto įkurtas draustinis, ~200 ha ploto pušų sengirė.

## Istorija

Įkurtas V a. pr. m. e. senovės graikų, kaip prekybos kolonija Pitijus (). II–I a. pr. m. e. priklausė Ponto karalystei.

Nuo I a. pr. m. e. mieste veikė romėnų fortas. Nuo IV a. – vienas krikščionybės centrų Kaukaze.

Nuo VIII a. pabaigos miestas įėjo į Abchazijos karalystę. Nuo X a. įėjo į Gruzijos karalystę, pastatyta Picundos katedra.

XIV–XV a. mieste veikė Genujos prekybos faktorija Peconda ().

XVII–XVIII priklausė Otomanų imperijai. Nuo XIX a. – Rusijos imperijai.

## Išnašos
Honda S800

**S800** tai sportinė mašina, pristatyta 1965 m. Tokijo automobilių parodoje, S800 pakeitė sėkmingą Hondą S600, kaip kompanijos įvaizdžio mašina.

Kaip ir S600, ją buvo galima įsigyti kaip dengtą dvivietį automobilį arba rodsterį. Honda S800 automobilyje ir toliau buvo vykdomos pažangios technologijos kaip ir jo pirmtakė S600. 791 cc straight-4 variklis pagamindavo 52 kW, esant 8000 rpm, išjudindamas automobilį iki 160 km/h.

Ankstesni modeliai vis dar naudojo grandininį važiavimą (*chain drive*) ir nepriklausomą pakabą (*independent suspension*) užpakalinėje dalyje, tačiau pasirodžius naujoms (752 roadsters ir 242 coupes) mašinoms, Honda perėjo prie tradicinės užpakalinės varomosios ašies su keturiom stipinų traukėm ir Panhard strypu. 604 rodsteris ir 69 dengtas dvivietis automobilis buvo pagaminti naudojant šiuos įrengimus, kol stabdžių diskai pakeitė priekinius stabdžius.

1968 m. S800 buvo pristatyta su rankenėlėmis įmontuotomis į duris, išoriniais žibintais, dvidubos grandinės stabdžiais ir karbiuratoriumi po gaubtuvu, ir beskeveldriu stiklu. Šios permainos buvo padarytos Amerikos rinkai, tačiau oficialiai mašina niekada nebuvo importuota. Produkcija pasibaigė 1970 gegužę, kai jau buvo pagaminta 11 536 S800 vienetų.

## Nuorodos
* Honda S800 nuotraukos 
* Honda klubas
Gudauta

**Gudauta** (, , ) – miestas Abchazijoje, Juodosios jūros pakrantėje, 37 km į šiaurės vakarus nuo Suchumio. Gudautos rajono centras. Netoli Gudautos, Lichni kaime, gausu senovės paminklų. X–XI a. bažnyčia, rūmų, pilies griuvėsiai.

Gudautoje buvo įsikūrusi Tarybų Sąjungos karinių oro pajėgų bazė. Gudauta buvo Abchazų separatistų pasipriešinimo Gruzijos kariuomenei centras. Gruzijos ir daugelio vakarų stebėtojų manymu Rusijos karinė bazė teikė sukilėliams karinę pagalbą.

## Išnašos
Chonis

**Chonis** () – miestas Gruzijoje, Imeretijos regione. Chonio rajono centras. Gyventojų – 8 987 (2014 m.). Išsidėstęs kairiajame Cchenistkalio upės krante, 25 km į vakarus nuo Kutaisio, netoli sienos su Samegrelo – Zemo Svanetijos regiono riba. Žemės ūkis, arbatos auginimas.

## Istorija
Įkurtas VI ar IX a. katedra rekonstruota XI ir XIII a. Miesto statusą gavo 1921 m. 1936 m. pavadintas Cukulidze, marksisto revoliucionieriaus Aleksandro Cukulidzės garbei. 1991 m. grąžintas Chonio vardas.

## Sportas
* Chonio „Imeretia“ – Gruzijos futbolo klubas iš Chonio.
* Centrinis stadionas.

## Šaltiniai
Aleksandras Kočetkovas

**Aleksandr Kočetkov** (g. 1975 m. Šiauliuose) – sportininkas irkluotojas (Rusijos jaunimo olimpinės rinktinės narys), Lietuvos vadybininkas.

## Biografija
1989 m. kartu su tėvais persikėlė gyventi į Rusiją. Studijavo vadybos ir informacijos mokslus universitetuose Rusijoje ir JAV. Dirbo tarptautinėse įmonėse JAV, Rusijoje, Švedijoje, Vokietijoje, Austrijoje ir Latvijoje. Nuo 2004 m. gyvena ir dirba Lietuvoje. Vienintelės bendrovės, Baltijos šalyse užsiimančios orlaivių nuoma,
AB „Aviation Asset Management“ generalinis direktorius (nuo 2008 m. gegužės mėn.) Taip pat rašo straipsnius verslo ir verslo rizikos temomis.

Aleksandr Kočetkov mokėsi Šiaulių 17-oje vidurinėje mokykloje. 1989 m. kartu su tėvais persikėlė gyventi į Rusiją. Nuo 1993 m. studijavo vadybos ir informacijos mokslus Maskvos valstybiniame kultūros universitete. 1996 m. Aleksandras Kočetkovas buvo apdovanotas tuometinio Rusijos prezidento Boriso Jelcino stipendija, kurią gavęs studijavo informacinių sistemų valdymą Teksaso universitete JAV (1997–1998 m.). 1998 m. Aleksandras Kočetkovas su pagyrimu baigė Maskvos kultūros universitetą, įgijo vadybos ir informacijos bakalauro laipsnį. 1998–2001 m. Maskvos kultūros universitete studijavo ir baigė sociologijos aspirantūrą.

## Profesinė karjera
1997–1999 m. JAV dirbo įmonės „Tyson and Associates“ analitiku ir per trumpą laiką tapo įmonės bendrasavininkiu, „Eksmo“ verslo plėtros direktorius ir valdybos konsultantas (1998–1999 m.), „PriceWaterhouseCoopers” konsultantas (1999–2000 m.), „RosBusinessConsulting” projektų vadovas, generalinio direktoriaus patarėjas (2000–2002 m.), „SAP CIS and Baltic States” vyriausiasis konsultantas (2002–2004 m.), „SAP Österreich GmbH Representative office in Baltic States” regiono vadovas (2004–2006 m.), „SAP CIS and Baltic States“ apdovanojimo už aukštą darbo kokybę laimėtojas (2004 m.); UAB „KPMG Baltics” Rizikų valdymo konsultacijų skyriaus vadovas (2006–2008 m.).

## Sportinė veikla
Būdamas 11 metų, Aleksandr Kočetkov pradėjo domėtis kovų menais (Aikido, Kendo, Iaido), Rytų kultūra. Nuo 1992 m. – tinklininkas; žaidė „Moskvič“ komandoje, rungtyniavusioje Rusijos vyrų tinklinio pirmoje lygoje. Buvo Rusijos jaunųjų irkluotojų olimpinės rinktinės narys (1991–1992 m.). Studijuodamas JAV, atstovavo Teksaso universiteto sporto komandai. Gyvendamas Lietuvoje, aktyviai sportavo kaip profesionalus tinklininkas.

Aleksandr Kočetkov buvo Maskvos Naginatos federacijos prezidentas (1994–1995 m.). „Isto-SM Tauras“ komandos žaidėjas ir viceprezidentas (2008 m. duomenimis).

2008 m. birželio 10 d. Aleksandrui Kočetkovui kaip „Isto-SM Tauras“ komandos – 2007–2008 metų Lietuvos vyrų tinklinio čempionato nugalėtojos – žaidėjui ir šio sporto klubo viceprezidentui, Vilniaus miesto meras Juozas Imbrasas pareiškė padėką už nuopelnus Vilniaus sportui ir įteikė padėkos raštą.

## Šaltiniai
KV Kortrijk

**Kortreiko KV** – Belgijos futbolo klubas iš Kortreiko.

## Istorija

## Logotipas

Vaizdas:Kortrijk.jpg.gif|Senesnė emblema
Vaizdas:KV_Kortrijk.png|Logotipas dabartinis


## Pasiekimai

## Sezonai

|}

## Garsesni žaidėjai
*  Terem Moffi, puolėjas, 2020 m.

## Išnašos

## Nuorodos
* Oficiali klubo svetainė
RU Tubize-Braine

**RU Tubize-Braine** – Belgijos futbolo klubas iš Tiubizo.

## Istorija

Tiubize futbolo komandos žinomos nuo 1919 m. 1953 m. įkurtas „Esperance“ klubas, prie kurio 1967 m. prisijungė CS Tubize komanda, 1990 m. – AR Tubize, 2021 m. – RS Brainois. 2008 m. pirmąkart pateko į aukščiausiąją lygą, tačiau po vieno sezono iš jos iškrito.


AFCTubize.png | AFC Tubize emblema


## Pasiekimai

## Sezonai

|}

## Garsesni žaidėjai
*  Hugo Vidémont

## Nuorodos
*
Panserraikos FC

**Panserraikos Football Club**, o ankstesniais metais žinomas **Panserraïkós GS** pavadinimu – Graikijos futbolo klubas iš Serių.

## Istorija
Klubas įkurtas 1964 m. 2010–2011 metų Superlygos pirmenybėse liko 16 vietoje ir iškrito į žemesnį divizioną.

2022–2023 m. rungtyniavo Antrojoje Superlygoje.

## Pasiekimai

## Sezonai

|}

|}

## Lietuviai
* Valdas Trakys, puolėjas 2010 m.

## Emblema

Vaizdas:Panseraikos.png|
Vaizdas:Panseraikos FC logo.png|


## Apranga
;Sportinės aprangos pokyčiai:
* Namuose žaidžia raudona apranga. 

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
APS Panthrakikós

**Komotinės „Panthrakikós“** – Graikijos futbolo klubas iš Komotinės.

## Pasiekimai

## Sezonai

|}

## Apranga
;Sportinės aprangos pokyčiai:
* Namuose rungtyniauja žalia apranga. 

## Nuorodos
*
AO Thrasývoylos

**Filės „Thrasývoylos“** – Graikijos futbolo klubas iš Filės.

## Istorija

Klubo ištakos siekia 1938 m. 2008–2009 m. sezone rungtyniavo aukščiausioje šalies lygoje, bet joje įsitvirtinti nepavyko. Vėlesniais metais iškrito į žemesnius divizionus.

## Pasiekimai

## Apranga
;Sportinės aprangos pokyčiai:
* Namuose rungtyniauja žalia balta apranga. 

## Išnašos

## Nuorodos
* RSSSF duomenų bazė
Qormi FC

**Kormio FC** – Maltos futbolo klubas iš Kormio.

## Istorija
Klubo ištakos siekia 1918 m.

2022–2023 m. sezone rungtyniavo IZIBET Amateur League (III pakopa) ir A grupėje liko septintoje vietoje. 

## Pasiekimai

## Sezonai

|}

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Tarxien Rainbows FC

**Taršino „Rainbows“** – Maltos futbolo klubas iš Taršino.

## Istorija
Klubo ištakos siekia 1944 m. 2022–2023 m. sezone rungtyniavo Challenge League (II) ir liko ketvirtoje vietoje. 2024–2025 m. sezone varžėsi Maltese Challenge League (II), iškovojo antrąją vietą ir pateko į pajėgiausią lygą.

Nuo 2025–2026 m. sezono rungtyniavo Maltese Premier League (I).

## Pasiekimai

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermarket
* Globalsportsarchive
* Foot.dk sezonai
CD Numancia

**CD Numancia** – Ispanijos futbolo klubas iš Sorijos.

## Istorija
Klubas įkurtas 1945 m. kitados rungtyniavo aukščiausioje šalies lygoje. 

2019–2020 m. rungtyniavo Segunda División, bet liko dvidešimti ir po sezono perkelti į žemesnį divizioną.

## Pasiekimai
* II diviziono čempionas (2008 m.)
* III diviziono čempionas (1996, 2000 m.)

## Sezonai

|}

## Emblema

Vaizdas:CDNumancia.png|
Vaizdas:CD Numancia logo.png|

## Apranga
; Sportinės aprangos pokyčiai.
* Namuose žaidžia raudona mėlyna apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Colossus

**Colossus** – viena iš pirmųjų programuojama, elektroninė, skaitmeninė skaičiavimo mašinų, kurią naudojo Britanijos dešifruotojai, skaitant vokiečių užkoduotus pranešimus, naudotus antrajame pasauliniame kare. Joje skaičiavimui atlikti buvo naudojamos elektroninės (vakuminės) lempos.

Ši skaičiavimo mašina sukurta inžinieriaus Tomo Flaverio (), dalyvaujant Allen Coombs, Sid Broadhurst ir Bill Chandler iš pašto priemonių tyrimų stoties (), skirta spręsti matematiko Makso Neumano () iš Bletchley Park. Jos prototipas **Colossus Mark 1** pradėjo veikti nuo 1943 m. gruodžio mėn. ir buvo 1944 m. sausio 18 d. perkeltas į Bletchley Park ir 1944 m. vasario 5 d. paleistas. Pagerintas **Colossus Mark 2** pradėjo veikti 1944 m. birželio 1 d., kaip tik prasidėjus išsilaipinimui Normandijoje.

## Konstrukcija

**Colossus Mark 1** sudarė 1 500 elektroninių lempų. Paleidus Colossus Mark 1, buvo  pradėtas **Colossus Mark 2** projektavimas. Šios skaičiavimo mašinos projektavimui vadovavo Allen Coombs. **Colossus Mark 2** sudarė 2 400 elektroninių lempų ir buvo 5 kartus greitesnė nei Colossus Mark 1. 

Colossus apdorojo 5 000 simbolių per sekundę, esant 12 m/s perfojuostos skaitymo greičiui. Schema buvo sinchronizuojama, naudojant laiko signalus, generuojamus krumpliaračio pasisukimų pagal perfojuostos skylutes. Skaičiavimo greitį ribojo mechaninio perfojuostos skaitymo įrenginio greitis. Darbui pagreitinti buvo naudojamos dvi ar daugiau Colossus skaičiavimo mašinų, bandant skirtingus dekodavimo variantus vienu metu. Tai šiuo metu vadinama lygiagrečiu skaičiavimu.

## Nuorodos
Vienagraižė vanagutė

**Vienagraižė vanagutė** arba **vienagraižė vanagė** (*Pilosella officinarum*, sin. *Hieracium pilosella*) – astrinių (*Asteraceae*) šeimos, vanagių (*Hieracium*) genties augalas.

Daugiametis, 5-30 cm aukščio žolinis augalas. Stiebas stačias arba kylantis, dažniausiai belapis arba su vienu nedideliu lapu ir su gana ilgomis, iki 30 cm, palaipomis. Visas augalas apaugęs paprastais ir žvaigždiškais plaukeliais. Pamatiniai lapai sudaro skrotelę, melsvai arba pilkšvai žali, kartais net violetinio atspalvio, viršutinė pusė apaugusi retais, apatinė tankiais plaukeliais. Stiebo viršūnėje vienas graižas, apgaubtas pusrutuliška skraiste iš siaurų, smailių plaukelių. Graiže viduriniai žiedai liežuviški, geltoni, kraštiniai kartais iš išorinės pusės su raudonais ruoželiais. Vaisiai maži, 1,5-2 mm ilgio, cilindriški, briaunoti, su pilkšvai baltu, trapiu, viena eile išsidėsčiusių plaukelių skristuku. Dauginasi sėklomis ir palaipomis.

Žydi gegužės – liepos mėn., kartais net iki spalio mėn. Auga šlaituose, smėlynuose, kopose, pievose, pakelėse, dirvonuose, kirtimuose, retuose, šviesiuose, sausuose miškuose ir miško aikštelėse, nederlinguose dirvožemiuose.

Vaistams vartojama antžeminė dalis. Ji pjaunama augalams žydint.

Žolėje yra rauginių, karčiųjų, mineralinių medžiagų, dervų, cukraus, gleivių, flavonoidų, kumarinų.

Augalas nuodingas.

Tai tipiškas sausų nederlingų augimviečių augalas, sutvirtinantis smėlynus.

## Literatūra
Pavasarį žydintys augalai, Živilė Lazdauskaitė, Vilnius, Mokslas, 1985, 120 psl.
Vadoklių herbas

**Vadoklių herbas** – pagrindinis Vadoklių miestelio ir Vadoklių seniūnijos (Panevėžio rajono savivaldybė) heraldinis simbolis.

## Aprašas

Herbo skydo juodame lauke auksinis raitelis ant auksinio šokančio žirgo, dešinėje rankoje laikantis pakeltą kalaviją, po žirgo kojomis sidabrinis drakonas.

## Istorija

Svarstant naujo herbo simbolius buvo nutarta jame pavaizduoti 2006 m. spalio mėnesį pašventinto ir atidengto paminklo, skirto Vyčio partizanų apygardos kovotojams atminti, motyvą. Skulptūra simbolizuoja meilę Tėvynei, drąsą, budrumą, pasiaukojimą kovoje su blogiu. Heraldikos komisija pritarė siūlymui stilizuotą skulptūros figūrą piešti juodame skyde, kadangi upė Juoda, tekanti per seniūniją, išteka iš Juodžio ežero. Juoda spalva žemės spalva. Auksinė spalva simbolizuoja kilnumą, dorą ir protą. Ji sietina su saule ir šviesa.

Herbą 2008 m. rugpjūčio 12 d. dekretu Nr. 1K-1478 patvirtino prezidentas Valdas Adamkus. Paminklo ir herbo autorius – skulptorius vadoklietis Gediminas Karalius.

## Šaltiniai
Blakbernas

**Blakbernas** – miestas šiaurinėje Anglijoje, 30 km į šiaurę nuo Mančesterio. Išvystyta tekstilės, siuvimo, maisto, avalynės pramonė.

## Sportas
### Futbolas
* Blackburn Rovers FC
* Blackburn Olympic FC
Bornmutas

**Bornmutas** – miestas pietų Anglijoje, prie La Manšo. Išvystyta mašinų, parfumerijos pramonės. Klimatinis pajūrio kurortas.

## Istorija
Įkurtas 1810 m. 1870 m. nutiestas geležinkelis.

## Šaltiniai
Kovos kirvis

**Kovos kirvis** – ginklas, senovėje naudotas artimai kovai ir svaidymui. Vienas geriausiai žinomų kovos kirvių yra indėnų tomahaukas. Daugelis kovos kirvių buvo pritaikyti naudojimui vienoje rankoje, kai kiti buvo didesni ir jiems valdyti reikėjo abiejų rankų. Kirviai, suprojektuoti kariavimui, svėrė nuo 0,5 kg iki 3 kg, ir buvo nuo 30 cm iki 1,5 m ilgio (nuo koto apačios iki viršaus). Ilgesni nei 1,5 m kirviai priskiriami *polearms* kategorijai. Kirviai visada buvo pigesni negu kardai ir labiau pasiekiami.

## Istorija

### Kovos kirviai Lietuvoje
Kaip parodė archeologiniai tyrimai, X a. pab. Lietuvoje imta naudoti kovos kirvius. Šis ginklas buvo brangus, todėl jį galėjo turėti tik turtingi žmonės, kariai profesionalai, o neturtingieji karo metu naudojo paprastą kirvį.

Kovos kirviai buvo įvairių formų, tačiau turėjo bendrų bruožų: jie platūs, plonais ir aštriais ašmenimis, ilgu ir siauru kotu, siaura pentimi. Kovos kirviai buvo laikomi storo medvilninio ar vilnonio audinio apvalkale.

Būdingiausieji kovos kirviai (manoma, kad jie atvežti iš Skandinavijos) – 15-16 cm ilgio, į abi puses platėjančiais 16-20 cm pločio ašmenimis, prie penties smarkiai įsmaugti.

Buvo ir kitokių kovos kirvių: su šoninėmis atkraštėmis, didžiulėmis atsparnėmis penties viršuje, plačiais ašmenimis, ilgu liemeniu arba su trumpais, plačiais, kartais padengtais žalvariu ašmenimis. Šie kirviai buvo naudojami Vakarų Lietuvoje. Rytų Lietuvai būdingi siauraašmeniai kovos kirviai su atsparnėmis ir atkraštėmis penties srityje.
Braitonas

**Braitonas** () – miestas pietų Anglijoje, prie La Manšo sąsiaurio, 76 km į pietus nuo Londono. Išvystyta mašinų, maisto, poligrafijos pramonė. Yra du universitetai, medicinos mokykla. Miestas garsus kaip pajūrio kurortas.

## Istorija
Archeologiniai įrodymai byloja, kad pirmoji gyvenvietė teritorijoje iškilo dar Bronzos amžiuje, Romos imperijos bei anglosaksų valdymo laikais. Pirmykštė gyvenvietė Braithelmstonas (angl. *Brighthelmstone*) dokumentuota 1086 m. Nuo 1730 m. miestelis tapo sveikatingumo kurortu.

Karalius Jurgis IV mieste praleido daug laiko, jame įkūrė Karališkąjį pavilijoną. 1841 m. nutiesus geležinkelį ir palengvinus susisiekimą, tapo populiaria kryptimi Londono iškylautojiems. 1997 m., siekiant sukurti bendrą administraciją, prie Braitono prijungtas Hovas, kuriam suteiktas miesto statusas 2000 m. Nuo 2017 m. Braitono ir Hovo gyventojų populiacija siekė maždaug 290 885. Braitonas dažnai apibūdinamas kaip Jungtinės Karalystės „hipių miestas“, „laimingiausia vieta gyventi JK“ bei „neoficiali gėjų sostinė JK“.

## Sportas
* Brighton & Hove Albion FC (futbolas)

## Išnašos
Z3

**Z3** – viena iš pirmųjų veikianti programuojama automatinė skaičiavimo mašina, turinti beveik visus šiuolaikinių kompiuterių požymius. Z3 sukūrė Konrad Zuse, panaudodamas 2000 elektros relių. Jos laiko dažnis buvo ~5–10 Hz ir žodžio ilgis 22 bitai. Jos atmintį sudarė 64 žodžiai. Šiame kompiuteryje galima buvo atlikti visas dvejetaines slankiojo kablelio aritmetines operacijas. Z3 skaitė programas iš perfofilmų. 

Ši mašina buvo baigta 1941 m. Ji 1941 m. gegužės 12 d. buvo pristatyta Vokiečių aviacijos laboratorijos (*Deutsche Versuchsanstalt für Luftfahrt*) mokslininkų auditorijai Berlyne. Ši skaičiavimo mašina Z3 buvo sunaikinta 1943 m. Berlyno bombardavimo metu. Visiškai veikianti šios mašinos kopija buvo sukurta apie 1960 m. ir dabar yra demonstruojama  Vokietijos muziejuje Miunchene.

Z3 buvo naudojamas Vokiečių aviacijos laboratorijoje, kuriant lėktuvus, atliekant sparnų vibracijos statistinę analizę.

## Nuorodos
Geltonoji žiognagė

**Geltonoji žiognagė** (*Geum urbanum*) – erškėtinių (*Rosaceae*) šeimos, žiognagių (*Geum*) genties augalas.

Daugiametis, 25−50 (75) cm aukščio žolinis augalas. Šakniastiebis storas, šliaužiantis, gvazdikėlių kvapo. Stiebas status, plaukuotas, šakotas, lapuotas. Lapai skirtingi: pamatiniai ilgakočiai, suskaldyti, viršutinė skiltis didžiausia, kitos tolygiai mažėja; stiebiniai trumpakočiai, triskilčiai, prielapiai stambiai dantyti. Šakų viršūnėse ant ilgų žiedkočių statūs, geltoni, gana stambūs (maždaug 1,5 cm skers-mens) žiedai. Vaisius sutelktinis. Vaisiukai apie 3,5−4,5 mm ilgio, pailgai kiaušiniški, su ilgu užlenktu liemenėliu, kabliška viršūne, apaugę baltais blizgančiais plaukeliais.

Žydi gegužės – rugsėjo mėnesiais.

Dažna visoje Lietuvoje. Auga miškuose, daugiausia mišriuose ir lapuočių, ypač juodalksnynuose. Mėgsta derlingesnius ir apydrėgnius dirvožemius; pasitaiko krūmuose, pakelėse, pamiškėse.

Šakniastiebiuose yra iki 30 % rauginių medžiagų, galinės, chlorogeno ir kavos rūgščių, taip pat eterinio aliejaus, glikozidų, dervų, cukrų, dažinių ir mineralinių medžiagų.

Augalas rauginis, šakniastiebiai kartais vartojami kaip prieskonis.

Anksčiau geltonosios žiognagės šakniastiebis, vadinamas „benediktino šaknimi“, buvo naudojamas likerio gamyboje. Turi dažinių medžiagų (vilną dažo rudai).

## Literatūra
* *Rudenį žydintys augalai*, Ramunėlė Jankevičienė, Živilė Lazdauskaitė, Vilnius, Mokslas, 1991, 44 psl.
Stumbražolė

**Stumbražolė** (*Hierochloe*) – miglinių (*Poaceae*) šeimos augalų gentis. Tai daugiametės žolės, paplitusios šiaurės pusrutulio vidutinio klimato zonoje, nors kai kurios rūšys išplitusios ir Australijos pietuose ir Lotynų Amerikoje. Pasižymi maloniu kvapu.

Lietuvoje auga dvi rūšys:
* Pietinė stumbražolė (*Hierochloe australis*)
* Kvapioji stumbražolė (*Hierochloe odorata*).

## Šaltiniai
Čeltnamas

**Čeltnamas** – miestas vakarų Anglijoje. Kurortas (nuo XVIII amžiaus). Šv. Marijos bažnyčia. Veikia kolegija.

## Istorija

1226 m. Čeltnamas gavo mugių privilegiją.

## Sportas
* Cheltenham Town FC (futbolas)

1934 m. mieste įkurta pasaulio badmintono federacija.
Pietinė stumbražolė

**Pietinė stumbražolė** (*Hierochloe australis*) – miglinių (*Poaceae*) šeimos, stumbražolė (*Hierochloe*) genties augalas.

Daugiametis, retakeris, 30-70 cm aukščio žolinis augalas. Šakniastiebiai labai trumpi arba jų visai nebūna. Stiebai statūs, ploni, liauni. Lapai apie 0,5 cm pločio ir siauresni; viršutinio lapo tik makštis išaugusi. Žiedynas – apie 4-6 cm ilgio piramidiška arba vienašalė šluotelė, kurioje tankiai susitelkusios rusvos, sidabro atspalvio trižiedės varputės. Varpučių koteliai prie pamato plaukuoti. Viršutinis žiedas dvilytis, kiti du kuokeliniai. Varpažvyniai pieviniai. Žiedažvyniai odiški. Viršutinio kuokelinio žiedo akuotas ilgas, laužtinis. Dauginasi sėklomis.

Žydi gegužės mėn. Apyretė. Šiaurės Lietuvoje visai nerasta. Auga miškuose, miško kirtimuose, ežerų pakrantėse, sausuose karbonatinguose dirvožemiuose.

Vaistinei žaliavai vartojama žolė. Ji pjaunama augalams žydint. Lapuose yra daugiau kaip 1 %, o šluotelėse – 0,2 % askorbino rūgšties; visoje žaliavoje yra kumarinų, taip pat kumaro, ferulo ir melilotinės rūgščių, mangano ir kitų medžiagų.

Kaip prieskonis naudojamas gėrimams aromatizuoti. Stumbrų mėgstama žolė, kitų gyvulių neėdama.

## Literatūra
Pavasarį žydintys augalai, Živilė Lazdauskaitė, Vilnius, Mokslas, 1985, 132 psl.
Kvapioji stumbražolė

**Kvapioji stumbražolė** (*Hierochloe odorata*) – miglinių (*Poaceae*) šeimos, stumbražolė (*Hierochloe*) genties augalas.

Daugiametis, 15–70 cm aukščio, su ilgais šakniastiebiais žolinis augalas. Stiebas plikas. Vaisingųjų ūglių viršutinis lapas su ilga makštimi ir siaurai lancetišku, iki 3 cm ilgio lapalakščiu. Varputės stambokos, trižiedės.

Žydi gegužės – birželio mėn. Dauginasi šakniastiebiais ir sėklomis.

Auga drėgnose pievose, krūmuose, išretintuose miškuose.

Vaistinei žaliavai vartojama žolė. Ji pjaunama augalams žydint. Lapuose yra daugiau kaip 1 %, o šluotelėse – 0,2 % askorbino rūgšties; visoje žaliavoje yra kumarinų, taip pat kumaro, ferulo ir melilotinės rūgščių, mangano ir kitų medžiagų.

Kaip prieskonis naudojamas gėrimams aromatizuoti. Lenkijoje, Rusijoje kvapioji stumbražolė naudojama arbatoms, alkoholiniams gėrimams gardinti (pvz., lenkiška degtinė *[[Żubrówka]]*). Samiai naudoja augalo pynutę drabužiams kvėpinti. Prerijų indėnai kvapiąją stumbražolę laiko viena iš „keturių šventųjų vaistažolių“ – naudoja ją kaip vaistą, smilkalus, prišaukti gerosioms dvasioms, taip pat krepšių pynimui, uodų atbaidymui.


Hierochloe odorata 4zz.jpg|Lapai
Hierochloe odorata kz12.jpg|Šluotelė
Hierochloe odorata kz10.jpg|Žiedai
Hawk Littlejohn sweet grass braid.jpg|Kvapiosios stumbražolės pynutė, užkišta už indėniškos fleitos


## Šaltiniai
Rūta-110

**Rūta-110** – pirmasis lietuviškas tranzistorinis skaičiavimo kompleksas (antros kartos kompiuteris), 1969–1972 m. gamintas Vilniaus skaičiavimo mašinų gamykloje.

## Istorija
Suprojektuotas 1968 m. Skaičiavimo mašinų specialaus konstravimo biuro, projekto vadovas – A. Nemeikšis. Buvo skirtas ekonominės ir valdymo informacijos apdorojimui. Iš viso surinkti 37 vnt.

Projektuojant kompleksą buvo sukurti pirmieji Lietuvoje magnetinių diskų kaupikliai R401 ir spausdinto bei ranka rašyto teksto nuskaitymo įrenginiai „Rūta-701“.

„Rūta-110“ galima pamatyti Energetikos ir technikos muziejuje Vilniuje

## Kompleksas
Skaičiavimo mašinoje „Rūta-110“ vienu metu galėjo būti vykdoma iki trijų programų. Buvo naudojami lygiagretūs skaičiavimai, taip pat lygiagrečiai buvo užtikrintas procesoriaus ryšys su išoriniais įrenginiais.

Kompleksui pagaminti buvo sunaudojama 410 km laidų bei virš 16 000 tranzistorių ir diodų.

### Pagrindinė įranga
Šios skaičiavimo mašinos pagrindinį kompleksą sudarė:

### Pagalbinė įranga
Taip pat į komplektą galėjo įeiti:

## Apdovanojimai
* Kompleksas apdovanotas SSRS LŪPP I laipsnio diplomu, 1 aukso, 3 sidabro ir 17 bronzos medalių.
* 1970 m. už šios ESM projektą E. Bičiūnui, V. Blodžiūnui, B. Borisai, A. Čuplinskui, A. Drąsučiui, J. Kamičaičiui, J. Linčiauskui, A. Nemeikšiui, V. Paurai, V. Ramanauskui ir M. Stulpinui paskirta LSSR respublikinė mokslo ir technikos premija.

## Šaltiniai
Litl Rokas

**Litl Rokas** () yra Arkanzaso valstijos sostinė. 2010 metais gyveno mieste 193 524 žmonių, yra taip pat didžiausias miestas Arkanzaso valstijoje. Miestas buvo įkurtas 1821 metais.
Idalija Bėčienė

**Idalija Bėčienė** (g. 1953 m. liepos 19 d. Kaune) – Lietuvos architektė.

## Biografija
1976 m. baigė Vilniaus inžinerinį statybos institutą. Nuo 1982 m. dirba bendrovėje „Paminklų restauravimo institutas“ (iki 1992 m. Paminklų konservavimo institutas).

Restauratorių sąjungos narė.

## Svarbiausi darbai
* Vilniaus rotušės architektūros ir polichromijos tyrimai, 1995-2000 m.
* Prezidentūros rūmų dalies interjerų ir Didžiosios salės kilimo projektas, 1998 m.
* Viešpaties Jėzaus bažnyčios interjero polichromijos tyrimai ir dekoro atkūrimas, 2001 m.
* Rezidencijos rūmų Šv. Jono g. interjeras, 2001 m.
* Šešuolėlių dvaro polichromijos tyrimai ir tapybinio dekoro atkūrimas, 2001 m.

## Šaltiniai
Kostas Bėčius

**Kostas Bėčius** (1911 m. liepos 3 d. Ločiai, Nemunėlio Radviliškio valsčius – 2005 m. liepos 22 d.) – Lietuvos agronomas selekcininkas, biomedicinos mokslų daktaras, žemės ūkio mokslų kandidatas (1956 m.).

## Biografija
1937 m. baigė žemės ūkio akademiją. 1936–1954 m. dirbo Dotnuvos selekcijos stotyje, 1945–1954 m. direktoriaus pavaduotojas. 1954–1956 m. Žemdirbystės ir dirvožemio instituto, 1956–1965 m. Žemdirbystės instituto Vokės filialo direktorius. 1966–1992 m. Lietuvos žemės ūkio akademijos dėstytojas, 1976–1983 m. Augalininkystės katedros vedėjas. Nuo 1978 m. profesorius. Palaidotas Tabariškių kapinėse.

## Mokslinė veikla
Vienas ir su kitais sukūrė 10 bulvių ir žirnių veislių, visos rajonuotos Lietuvoje. Populiariausios veislės: bulvių – „Vilija“, „Pirmūnės“, žirnių – „Rainiai“, „Greitukai“.

## Bibliografija
* Bulvės, 1957 m.
* Selekcijos pionierius, bendraautoris Ch. Markovas, 1966 m.
* Javai, bendraautoris Kazys Dereškevičius, 1962 m.
* Veislinės bulvės, 1986 m.
* Selekcija ir sėklininkystė, bendraautorė Laimutė Ganusevičiūtė, 1974 m. 2 leid. 1989 m.
* Sėklininkystės pagrindai, 1994 m.
* Sėklininkystė su selekcijos pagrindais, su kt., 1994 m.

## Šaltiniai
Petras Bėčius

**Petras Bėčius** (1929 m. vasario 15 d. Mažučiai, Žeimelio valsčius – 1995 m. gruodžio 7 d. Vilnius) – Lietuvos agronomas, habilituotas biomedicinos mokslų daktaras.

## Biografija
1960 m. baigė Lietuvos žemės ūkio akademiją, 1986 m. žemės ūkio mokslų daktaras.

Nuo 1973 m. Lietuvos žemės ūkio akademijos dėstytojas, 1973–1985 m. kvalifikacijos kėlimo, 1986–1989 m. mokslo reikalų prorektorius, 1982–1988 m. Pašarų gamybos, 1988–1993 m. Augalininkystės katedros vedėjas. Nuo 1988 m. profesorius.

1989–1994 m. Lietuvos agronomų sąjungos pirmininkas. 1990–1994 m. Lietuvos valstiečių sąjungos pirmininkas.

## Mokslinė veikla
Mokslinio darbo kryptis – augalininkystė, pašarų ruošimo ir gerinimo problemos.

## Bibliografija
* Silosinės kultūros, su J. Lazausku, 1973 m.
* Geriau panaudokime rezervus pašarų ištekliams didinti, 1974 m.
* Augalininkystė, su kt., 1985 m. 2 leid. 1995 m.
* Pašarininkystė, su kt., 1994 m.

## Šaltiniai
Metal Gear 2: Solid Snake

**Metal Gear 2: Solid Snake** – antrasis Metal Gear serijos kompiuterinis žaidimas, sukurtas 1990 m. MSX2 platformai, 2004 m. mobiliesiems telefonams ir 2006 m. PS2 konsolėms. PS2 konsolės naudotojams šis žaidimas buvo skirtas tik kaip dovana prie Metal Gear Solid 3: Snake Eater žaidimo.

## Apžvalga

Metal Gear 2: Solid Snake yra antrasis Konami kompanijos kūrėjų sukurtas Metal Gear serijos žaidimas. Žaidimo žanras, stilius ir valdymas išliko panašus kaip ir jo pirmtako Metal Gear, žaidėjas vėl turi valdyti slaptąjį agentą, kuriam tenka nepastebimai vykdyti jam skirtas sunkias užduotys. Žaidime pasikeitė numanomų žaidėjo priešų mąstymas ir galimybės, dabar priešas gali girdėti žingsnius, šūvius, sprogimus, taip pat jis mato 45 laipsnių kampu. Metal Gear 2: Solid Snake žaidimo žaidėjas gali atsiklaupti, šliaužioti, ieškoti minų ir slėptis, taip pat jo inventoriuje atsirado nauji ginklai, priešų radaras ir reikmenys špionažui. Žaidėjas jau negauna patirties taškų, tačiau po kiekvienos įvykdytos užduoties jo gyvybės lygis pasikelia. Dar žaidime atsirado siųstuvas, kuriuo žaidėjas bendrauja su kitais asmenimis ir gauna informaciją apie naujas užduotis. Žaidime išliko įtraukiantis siužetas, kuriame sutinkami seni žaidimo pirmtako veikėjai. Metal Gear 2: Solid Snake žaidimas seniau nebuvo lokalizuotas anglų kalba ir buvo parduodamas tik Japonijoje, bet 2006 m. buvo sukurta angliškoji šio žaidimo versija, kurią galima nusipirkti kartu su kitais Metal Gear serijos žaidimais. Žaidimų mėgėjų žinoma, kad Metal Gear 2 dainas galima išgirsti Metal Gear Solid žaidimo eigoje. Žaidimas buvo įvertintas nelabai blogai, bet ir ne taip gerai kaip jo protėvis Metal Gear. Taigi Metal Gear 2: Solid Snake yra dar viena svarbi Metal Gear serijos dalis.

## Siužetas

Veiksmas vyksta 1999 m., Zanzibaro žemėse. Sukūręs naują kurą OILIX, mokslininkas Kio Marv pagrobiamas teroristų ir priverčiamas kurti naują atominį ginklą *Metal Gear D*. Agentas Solid Snake atvyksta rasti mokslininką ir sunaikinti naują *Metal Gear*. Užduoties metu Solid Snake randa mirusį Kio Marv ir sužino, kad operatyvininkas Gray Fox padeda teroristams kurti naują atominį ginklą. Vėliau agentas sutinka inžinierių Drago Pettrovich Madnar ir pamato, kad jis irgi nusikaltėlis. Pavogęs OILIX formulę, slaptasis agentas Solid Snake nugali Gray Fox, Pettrovich Madnar ir vėl laimi kovą prieš teroristų vadą Big Boss. Vėliau jis pilnai sunaikina *Metal Gear D*, atsisako agento darbo ir išvyksta gyventi į Aliaską…

## Nuorodos

* http://www.konami.jp/ Oficialus Metal Gear 2: Solid Snake žaidimo tinklalapis (JP)
* http://www.mobygames.com/ Kitas Metal Gear 2: Solid Snake žaidimo tinklalapis 
* http://classicgaming.gamespy.com/  Tinklalapis Metal Gear 2: Solid Snake žaidimą
Vilius Vytautas Bėčius

**Vilius Vytautas Bėčius** (1937 m. gegužės 10 d. Ločiai, Nemunėlio Radviliškio valsčius – 2001 m. gegužės 25 d. Kaunas) – Lietuvos agronomas, biomedicinos mokslų daktaras.

## Biografija
1961 m. baigė Lietuvos žemės ūkio akademiją. 1968 m. žemės ūkio mokslų kandidatas.

Nuo 1961 m. Lietuvos žemės ūkio akademijos (nuo 1996 m. Lietuvos žemės ūkio universitetas) dėstytojas, 1983–1988 m. Augalininkystės katedros vedėjas, nuo 1970 m. docentas. 1978–1982 m. dėstė Gvinėjoje.

Nuo 1995 m. Lietuvos ūkio partijos, nuo 1999 m. Lietuvos valstiečių partijos narys.

## Mokslinė veikla
Mokslinio darbo svarbiausia kryptis – žemės ūkio augalų selekcija ir sėklininkystė. Kartu su kt. sukūrė nebyrančių pašarinių žirnių veisles: „Kiblukai“, „Molinukai“, „Greitieji“, „Tomiai“.

## Bibliografija
* Taikomosios ir specialiosios genetikos kursas, vadovėlis, 1981 m., prancūzų kalba
* Pašarinių morkų priešsėjinis sėklų paruošimas ir sėja, 1995 m.

## Šaltiniai
Vytautas Beiga

**Vytautas Beiga** (1928 m. balandžio 20 d. Antakalnyje, Kaišiadorių valsčiuje – 2011 m. balandžio 25 d. Vilniuje) – Lietuvos architektas baldininkas.

## Biografija
1954 m. baigė Kauno politechnikos institutą. 1957–1991 m. dirbo Baldų ir medžio apdirbimo pramonės ministerijos Eksperimentiniame konstravimo biure. 1959–1971 m. vyr. konstruktorius, 1971–1991 m. vyr. architektas.

## Projektai
Suprojektavo miegamojo komplektą „Ąžuolas“ (1957 m.), bendrojo kambario ir miegamojo (1961 m.), sekcijinių („Vilnius 2“ 1972 m.) baldų. Pagal jo projektus pagaminta baldų Lietuvos atstovybei Maskvoje (1958 m.), tarptautinėms jaunimo stovykloms Gurzufe (1963 m.) ir Sočyje (1964 m.), Maskvos (1960 m., 1963 m.), Konakrio (Gvinėja, 1962 m.), Brazavilio (Kongas, 1967 m.) viešbučiams.

## Bibliografija
* Vytautas Beiga, Vilija Gerulaitienė, Eugenijus Gūzas, Lietuviškų baldų dizaino kūrėjai, 1957-1990, Vilnius, 2013, ISBN: 9785420017319

## Šaltiniai
Boleslovas Bekeris

**Boleslovas Bekeris** (g. 1932 m. sausio 1 d. Šiauliai) – Lietuvos inžinierius mechanikas.

## Biografija
1955 m. baigė Kauno politechnikos institutą. 1964–1977 m. Eksperimentinio metalo pjovimo staklių instituto Vilniaus filialo skyriaus vadovas, 1977–1990 m. filialo direktoriaus pavaduotojas mokslui. 1961–1965 m. Mokslinių techninių draugijų Lietuvos respublikinės tarybos mokslinis sekretorius, 1972–1977 m. pirmininko pavaduotojas.

## Mokslinė veikla
8 išradimų autorius. Sukūrė precizinių dalijimo, koordinatinių matavimo mašinų ir prietaisų pramoninių pavyzdžių.

## Įvertinimas
* 1973 m. LTSR valstybinė premija

## Šaltiniai
Doveris (Delaveras)

**Doveris** () – miestas Jungtinėse Amerikos Valstijose, Delavero valstijoje, centrinėje valstijos dalyje. Doveris yra Delavero sostinė ir antras pagal dydį valstijos miestas, taip pat ir Kento apygardos didžiausias miestas bei administracinis centras. 2020 m. JAV gyventojų surašymo duomenimis, mieste gyveno 39 403 gyventojai.

## Istorija
Miestas įkurtas 1683 m. (įkūrėjas: Viljamas Penas). Delavero sostine Doveris tapo 1777 m. Miestas pavadintas pagal Doverio miestą Jungtinėje Karalystėje.

## Gyventojai
2021 m. duomenimis Doverio mieste gyveno 94,9 % baltųjų, 0,7 % afroamerikiečių, 2,1 % azijiečių, 1,5 % mišrios rasės ir 0,9 % kitų rasių kilmės gyventojų.

## Šaltiniai